《病中送丘升叔复入广 其二》
宋代·林希逸

羡子论文见解深，无端聚散苦难禁。虽然后会刚期我，忽漫离筵已著心。

穷杀昌黎缘怪怪，谁怜子美独涔涔。寒梅斗雪看何处，还忆花前抱病吟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。